จาตุรนต์ เสนอ ย่นเวลาร่างรธน.ใช้สูตร 3-3 3-2
 3-2 เหลือทำประชามติแค่ 3 เดือน ร่างก.ม.ลูกรอท่า แนะหากประชามติไม่ผ่าน ควรนำ รธน.ฉบับเก่า ฉบับหนึ่งมาใช้ก่อน เพื่อให้มีการเลือกตั้ง-บริหารประเทศ ก่อนเลือก สสร. มายกร่างฯ กันใหม่,เมื่อวันที่ 17 ก.ย. 58 นายจาตุรนต์ ฉายแสง อดีตรัฐมนตรีว่าการกระทรวงศึกษาธิการ โพสต์เฟซบุ๊กเสนอปรับเวลาโรดแม็ปร่างรัฐธรรมนูญใช้สูตร 3-3, 3-2 ว่า เป็นเรื่องดีที่มีความคิดว่าจะย่นระยะเวลาในการร่างรัฐธรรมนูญให้สั้น ความจริงการร่างรัฐธรรมนูญกันใหม่ในครั้งนี้ สังคมไทยก็ได้เรียนรู้พอสมควรแล้วว่า เรื่องอะไรพอรับกันได้และเรื่องอะไรรับไม่ได้ จึงไม่ใช่การมานับหนึ่งกันใหม่ แต่สามารถรวบรวมเนื้อหาสาระของร่างรัฐธรรมนูญที่เคยมีมาแล้ว คัดเลือกส่วนที่เป็นมาตรฐานกับส่วนที่คิดว่าคนส่วนใหญ่น่าจะรับได้ออกมาเสียก่อน ส่วนประเด็นยากๆ คือ ที่มีการวิพากษ์วิจารณ์กันมากๆ ก็รวบรวมเข้าแล้วก็เปิดให้มีการแสดงความคิดเห็นกันอย่างกว้างขวางสักรอบสองรอบ ก็น่าจะตัดสินใจกันได้ในเวลาสั้นๆ 3 เดือน ก็น่าจะเกินพอ,นายจาตุรนต์ กล่าวว่า ขั้นตอนต่อๆ ไป ก็ยังสามารถย่นย่อได้อีกทั้งนั้น ขั้นตอนการลงประชามติเหลือสัก 3 เดือน ร่างก.ม.ลูกหลายฉบับสามารถหาทีมงานร่างไว้ตั้งแต่ตอนนี้เลย พอได้รัฐธรรมนูญก็นำมาพิจารณา ใช้เวลา 3 เดือนก็พอ ส่วนขั้นตอนสุดท้าย คือ เตรียมการเลือกตั้ง ก็ไม่จำเป็นต้องใช้เวลานานถึง 4 เดือน เพราะปกติการเลือกตั้งที่รู้กำหนดเวลาล่วงหน้า ใช้เวลา 30-45 วัน ก็ยังได้ ถ้าจะให้เวลานานเป็นพิเศษก็ไม่ควรเกิน 2 เดือน 6-4, 6-4 จึงสามารถเปลี่ยนเป็น 3-3, 3-3 หรือ 3-3, 3-2 ก็พอ ใช้เวลารวมทั้งหมดก็จะประมาณ 11 เดือนหรือ 1 ปีเท่านั้น แต่การเปลี่ยนระยะเวลาของโรดแม็ปนี้ ยังไม่อาจแก้ปัญหาได้จริง เพราะโรดแม็ปนี้เป็นแบบเปิดปลาย เนื่องจากเมื่อมีการลงประชามติ ก็ย่อมหมายความว่าร่างรัฐธรรมนูญ อาจผ่านความเห็นชอบของประชาชนหรือไม่ผ่านก็ได้ และถ้าไม่ผ่านกระบวนการทั้งหมดก็จะถูกยืดออกไป ดังนั้นสิ่งที่ควรทำนอกเหนือจากการร่างรัฐธรรมนูญกันในเวลาที่สั้นลง และแก้โรดแม็ปทั้งหมดเสียใหม่แล้ว ยังควรกำหนดเสียให้ชัดเจนว่า ถ้าลงประชามติไม่ผ่านจะทำอย่างไร ซึ่งก็คือ มีทางเลือกให้ประชาชนเลือกลงประชามติ ไม่ใช่ให้เลือกระหว่างร่างของกรรมาธิการกับการร่างใหม่ไม่รู้จักจบ เท่านั้น,ข้อเสนอหนึ่งที่มีการเสนอกันมาก่อนหน้านี้ ก็คือ หากไม่ผ่านการลงประชามติ ก็ควรนำรัฐธรรมนูญฉบับใดฉบับหนึ่งมาใช้ไปก่อน เพื่อให้มีการเลือกตั้งและมีการบริหารประเทศไปได้ แล้วก็กำหนดให้มีการเลือก สสร. มาร่างรัฐธรรมนูญกันใหม่ โดยประชาชนจริงๆ แนวโน้มคงต้องมีการแก้รัฐธรรมนูญชั่วคราวเกี่ยวกับเงื่อนไขในการลงประชามติอยู่แล้ว ก็น่าจะนำประเด็นเหล่านี้ไปรวมแก้เสียด้วยในคราวเดียวกันเลย นายจาตุรนต์ ระบุ
จาตุรนต์ โพสต์เสนอ ย่นโรดแม็ปร่างรธน. ใช้สูตร 3-3, 3-2 เหลือทำประชามติแค่ 3 เดือน ร่างก.ม.ลูกรอท่า แนะหากประชามติไม่ผ่าน ควรนำรธน.ฉบับเก่าฉบับหนึ่งมาใช้ก่อน เพื่อให้มีการเลือกตั้ง-บริหารประเทศ ก่อนเลือกสสร.มายกร่างฯกันใหม่
จาตุรนต์ ฉายแสง,สูตรร่างรัฐธรรมนูญ,รัฐธรรมนูญ,ประชามติ,ร่างรัฐธรรมนูญ,คสช.,โพสต์เฟซบุ๊ก,เสนอย่นโรดแม็ป,ย่นเวลาการร่างรธน.,รับ ไม่รับ ร่างรธน.,กมธ.ร่าง,ลงประชามติ,อดีตรมว.ศึกษา,อดีตรองนายกฯ,ข่าว,ไทยรัฐออนไลน์,ข่าวการเมือง